27 beseer ná bus en trok botsAltesaam 27 mense is beseer nadat ŉ bus en ŉ vragmotor Woensdagaand naby Kroonstad in die Vrystaat gebots het. Santi Steinmann, ŉ woordvoerder van Netcare 911, het Donderdag gesê die ongeluk het op die Viljoenskroon-pad plaasgevind. “Die mense het matige tot ernstige beserings opgedoen. Hulle is deur verskeie nooddienste op die toneel gestabiliseer en na ŉ nabygeleë hospitaal geneem vir verdere behandeling,” het Steinmann gesê. Die oorsaak van die ongeluk is onbekend en word ondersoek.